***Proiect***

**Norma**

**pentru completarea Normei Autorității de Supraveghere Financiară nr. 14/2015 privind reglementările contabile conforme cu directivele europene aplicabile sistemului de pensii private, cu modificările și completările ulterioare**

*Având în vedere prevederile art. 57 alin. (5) și (6) din Legea nr. 411/2004 privind fondurile de pensii administrate privat, republicată, cu modificările și completările ulterioare, ale art. 15 alin. (5), (6) și (7) din Legea nr. 204/2006 privind pensiile facultative, cu modificările și completările ulterioare, precum și ale art. 20 din Legea nr. 187/2011 privind înființarea, organizarea și funcționarea Fondului de garantare a drepturilor din sistemul de pensii private,*

*în temeiul dispozițiilor art. 24 lit. k) din Ordonanța de urgență a Guvernului nr. 50/2005 privind înființarea, organizarea și funcționarea Comisiei de Supraveghere a Sistemului de Pensii Private, aprobată cu modificări și completări prin Legea nr. 313/2005, cu modificările și completările ulterioare,*

*în baza prevederilor art. 2 alin. (1) lit. c) și d), art. 3 lit. b), art. 5 lit. c), art. 6 alin. (1) și (2) și ale art. 7 alin. (2) din Ordonanța de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, aprobată cu modificări și completări prin Legea nr. 113/2013, cu modificările și completările ulterioare,*

*în temeiul prevederilor art. 4 alin. (3) lit. b) din Legea contabilității nr. 82/1991, republicată, cu modificările și completările ulterioare, în urma deliberărilor Consiliului Autorității de Supraveghere Financiară din ședința din data de ............................,*

*Autoritatea de Supraveghere Financiară emite prezenta normă:*

**Art. I. -** Norma Autorității de Supraveghere Financiară nr. 14/2015 privind reglementările contabile conforme cu directivele europene aplicabile sistemului de pensii private, publicată în Monitorul Oficial al României, Partea I, nr. 706 și 706 bis din 21 septembrie 2015, cu modificările și completările ulterioare, se completează după cum urmează:

**1.** În cadrul Anexei nr. 1A „Planul de conturi aplicabil fondurilor de pensii administrate privat și fondurilor de pensii facultative”, după contul 51214. Conturi la bănci în lei - cont DIP (A), se introduc două noi conturi, respectiv:

- contul 512141. Conturi la bănci în lei - cont DIP plată unică (A).

- contul 512142. Conturi la bănci în lei - cont DIP plată eșalonată (A).

**2.** În cadrul Anexei nr. 1A „Planul de conturi aplicabil fondurilor de pensii administrate privat și fondurilor de pensii facultative”, după contul 51254. Sume în curs de decontare - cont DIP (A), se introduc două noi conturi, respectiv:

- contul 512541. Sume în curs de decontare - cont DIP plată unică (A).

- contul 512542. Sume în curs de decontare - cont DIP plată eșalonată (A).

**Art. II. -** (1) Prezenta normă se publică în Monitorul Oficial al României, Partea I.

(2) Prevederile prezentei norme se aplică începând cu 01 ianuarie 2018.

**Președintele Autorității de Supraveghere Financiară,**

**Leonardo BADEA**

București, \_\_\_\_\_\_

Nr. \_\_\_\_\_\_\_\_\_\_\_\_